Public procurement notice: Contract Notice
Published: 2021-03-22
Buyer: Κτιριακές Υποδομές Α.Ε.
Country: GR
Contract type: Works
Procedure: Restricted procedure
CPV classification: 45210000: Building construction work | 45214210 | 45214220 | 50700000 | 79710000: Security services
Estimated value: 128400000 EUR
Submission deadline: 2021-05-11
Award criteria: The most economic tender

Technical requirements: Σχεδιασμός, κατασκευή, χρηματοδότηση, συντήρηση και λειτουργία 17 σχολικών μονάδων στην Περιφέρεια Κεντρικής Μακεδονίας, μέσω Σ.Δ.Ι.Τ..
Στο πλαίσιο σύμπραξης δημόσιου και ιδιωτικού τομέα, ο ιδιωτικός φορέας σύμπραξης (Ι.Φ.Σ.) που θα αναδειχθεί από την παρούσα διαδικασία ανάθεσης, θα υλοποιήσει το έργο: «Σχεδιασμός, κατασκευή, χρηματοδότηση, συντήρηση και λειτουργία 17 σχολικών μονάδων στην Περιφέρεια Κεντρικής Μακεδονίας, μέσω Σ.Δ.Ι.Τ.».
Το αντικείμενο της παρούσας σύμπραξης αφορά στη μελέτη, χρηματοδότηση, κατασκευή, συντήρηση και τεχνική διαχείριση, φύλαξη, ασφάλιση και λειτουργία των κατωτέρω δεκαεπτά (17) σχολικών μονάδων στην Περιφέρεια Κεντρικής Μακεδονίας (εφεξής «σύμπραξη» ή «έργο»).
Ειδικότερα, η σύμπραξη και παρούσα διαδικασία ανάθεσης αφορά σε δεκαεπτά (17) σχολικές μονάδες πρωτοβάθμιας και δευτεροβάθμιας εκπαίδευσης (γενικής, επαγγελματικής και καλλιτεχνικής αγωγής), και ειδικής αγωγής, που θα κατασκευαστούν και θα λειτουργήσουν σε εννέα (9) Δήμους της Περιφέρειας Κεντρικής Μακεδονίας, για τους σκοπούς του παρόντος διαγωνισμού.
Ο σκοπός και το αντικείμενο της σύμβασης σύμπραξης περιγράφονται στην παρ. 1.5) της πρόσκλησης· περαιτέρω δε, τα τεχνικά χαρακτηριστικά του έργου περιγράφονται στο Παράρτημα 1 της πρόσκλησης.
3.1.2) Γίνεται μνεία ότι ειδικό όρο εκτέλεσης της σύμβασης σύμπραξης θα αποτελεί η ανάληψη υποχρέωσης από τον Ι.Φ.Σ. να τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ευρωπαϊκής Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016.
Ημερομηνία αποστολής σχετικής προκήρυξης σύμβασης στην Υπηρεσία Εκδόσεων της Ευρωπαϊκής Ένωσης: 17.3.2021.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη τής αναθέτουσας αρχής, κατά παράβαση τής νομοθεσίας τής Ευρωπαϊκής Ένωσης ή τής εσωτερικής νομοθεσίας, δικαιούται να ασκήσει προδικαστική προσφυγή, ενώπιον της Α.Ε.Π.Π., κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
α) δέκα (10) ημέρες, από την κοινοποίηση τής προσβαλλόμενης πράξης στον ενδιαφερόμενο οικονομικό φορέα, αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
β) δεκαπέντε (15) ημέρες, από την κοινοποίηση της προσβαλλόμενης πράξης σε αυτόν, αν χρησιμοποιήθηκαν άλλα μέσα επικοινωνίας, άλλως·
γ) δέκα (10) ημέρες, από την πλήρη —πραγματική ή τεκμαιρόμενη— γνώση της πράξης, που βλάπτει τα συμφέροντα του ενδιαφερόμενου οικονομικού φορέα.
Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες, από την επομένη της συντέλεσης τής προσβαλλόμενης παράλειψης.
Η προδικαστική προσφυγή, με βάση και τα όσα προβλέπονται στο Π.Δ. 39/2017, κατατίθεται ηλεκτρονικά, βάσει του τυποποιημένου εντύπου και μέσω της λειτουργικότητας «Επικοινωνία» του υποσυστήματος προς την αναθέτουσα αρχή, επιλέγοντας, κατά περίπτωση, την ένδειξη «Προδικαστική Προσφυγή» και επισυνάπτοντας το σχετικό έγγραφο, σύμφωνα με την παρ. 3 του άρθρου 8 της υπ' αριθ. 117384/26.10.2017 Κ.Υ.Α..
Για το παραδεκτό της άσκησης τής προδικαστικής προσφυγής, κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016, το οποίο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν από την έκδοση τής απόφασης τής Α.Ε.Π.Π. επί της προσφυγής, η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια.

Eligibility requirements: Σύμφωνα με τις απαιτήσεις της πρόσκλησης εκδήλωσης ενδιαφέροντος.

Award value: 128400000